b"\n_START_ARTICLE_\nPla\xc3\xa7a de Mir\xc3\xb3 de Montgr\xc3\xb2s\n_START_SECTION_\nDescripci\xc3\xb3\n_START_PARAGRAPH_\nEs tracta d'una pla\xc3\xa7a de petites dimensions i planta triangular, tangent al carrer P\xc3\xa0dua i en la qual conflueixen diferents carrers de la trama de l'eixample._NEWLINE_Les fa\xc3\xa7anes de la pla\xc3\xa7a estan compostes segons eixos verticals en edificis de planta baixa i una o dos plantes pis, algunes amb golfes. Hi ha obertures amb llinda, arc de mig punt o arc rebaixat als portals._NEWLINE_Destaca la casa Benach i el volum de la torratxa coronada amb balustres cer\xc3\xa0mics de la casa n\xc3\xbamero 6. El conjunt \xc3\xa9s homogeni si s'exceptua la fa\xc3\xa7ana de la casa n\xc3\xbamero 8._NEWLINE_La font monumental i l'arbre que l'acompanya tenen el protagonisme absolut de la fa\xc3\xa7ana.\n_START_SECTION_\nHist\xc3\xb2ria\n_START_PARAGRAPH_\nAl segle XVIII la pla\xc3\xa7a es troba dins l'\xc3\xbaltim recintes fortificat com un eixamplament del carrer P\xc3\xa0dua. L'any 1861 es col\xc2\xb7loca la font dissenyada per Francesc de P. Villar i Lozano dedicada a Josep Anton Vidal i Pascual."